als_Latn dik_Latn sag_Latn
Me një trokitje të thjeshtë të thembrës, një palë këpucësh me GPS mund ta bëjnë më të lehtë gjetjen e rrugës tuaj për në shtëpi.
Krijuar nga projektuesi britanik Dominic Wilcox, “S’ka Vend Si Shtëpia Këpucë GPS” janë programuar për t’ju drejtuar në banesën tuaj, pavarësisht se ku ndodheni.
Wilcox është frymëzuar nga filmi The Wizard of Oz me protagonistë Dorothy Gale-in, e cila vazhdon kërkimin për t’u kthyer në shtëpi, pasi e gjeti veten në vendin e fantazisë së Oz-it.
“Kam menduar për filmin dhe se si Dorothy mund t’i kërciste këpucët e saj për të shkuar në shtëpi,” thotë ai në faqen e tij zyrtare.
Prototipi plotësisht funksional i këpucëve për burra prej lëkure përfshin një marrës GPS-je të ngulitur në thembrën e majtë dhe një antenë bashkangjitur në pjesën e pasme.
Përdoruesit duhet të programojnë destinacionin e tyre të preferuar në këpucë nëpërmjet një softueri me porosi, pastaj, për të aktivizuar GPS-në, ata thjesht kërcasin takën e tyre.
Këpucët përmbajnë një seri dritash LED: Këpuca e djathtë tregon sa larg përdoruesit kanë për të shkuar, ndërsa këpuca e majtë tregon një rrjet dritash, që vërteton se jeni në drejtimin e duhur.
Do t’i vishnit këto këpucë? Na tregoni në komente më poshtë.
(Herë të lexuara: 267)
als_Latn als_Latn als_Latn als_Latn als_Latn als_Latn als_Latn als_Latn als_Latn